Document ID: /fineweb-2-swissfilter-quality_10-filterrobots/filtered/02038.jsonl.gz/1501

Las autoritads svizras online
Sche Vus arrivais en ina vischnanca u sche Vus partis d'ina vischnanca èsi impurtant d'annunziar Vossa partenza tar la vischnanca da domicil veglia respectivamain Voss arriv tar la vischnanca da domicil nova.
Tar bleras vischnancas stuais Vus annunziar persunalmain Vossa partenza respectivamain Voss arriv. Per regla stuais Vus annunziar entaifer 14 dis suenter la midada da chasa Voss arriv tar la nova vischnanca da domicil.
Midais Vus chasa en ils chantuns Argovia, Appenzell Dadora, Berna, Glaruna, Grischun, Luzern, Solothurn, Son Gagl, Sviz, Thurgau, Turitg, Uri u Zug? Alura pudais Vus avisar online la midada da chasa online. Per far quai stat a disposiziun a Vus il servetsch «eUmzug». Ina midada da chasa munta u ina midada d’adressa entaifer la medema vischnanca ubain la partenza da Vossa vischnanca da domicil actuala en in’autra vischnanca.
Per pudair utilisar il servetsch, stuais Vus esser maiorenna resp. maioren ed abla d’agir resp. abel d’agir. Dimorantas e dimorants durant l’emna na pon betg far diever da quest servetsch.
Vulais Vus annunziar la midada da chasa online? Quai pudais Vus far, sche Vus abitais en ils chantuns , ,
Prendai cun Vus ils suandantas documents:
Sche Vus faschais midada entaifer la vischnanca, infurmai la controlla d'abitants davart la midada d'adressa.
Sche Vus possedais in chaun, stuais Vus avisar sia partenza tar la vischnanca da domicil veglia ed annunziar ses arriv tar la vischnanca da domicil nova.